**OAJ:N LAUKAAN PAIKALLISYHDISTYS RY.**

**YHDISTYKSEN SÄÄNTÖMÄÄRÄINEN KEVÄTKOKOUS 2023**

Aika: to 27.4.2023 klo 18.00

Paikka: Ravintola Priimus, Taulumäentie 45, 40200 Jyväskylä

Paikalla: 42 yhdistyksen jäsentä sekä kutsuttuna vieraana Anna Roikonen. Osallistujat liitteessä 1.

**Pöytäkirja**

Ennen kokouksen alkua OAJ Keski-Suomen 1. varapuheenjohtaja Anna Roikonen kertoi OAJ:n toiminnasta ja jäseneduista. Anna Roikonen avasi myös OAJ:n tavoitteita ja ehdotusta oppimisen tuen järjestämisestä. Lisäksi kokousvieraat kuulivat varhaiskasvatuksen ajankohtaisia asioita.

1. **Kokouksen avaaminen**

Yhdistyksen puheenjohtaja Mari Lummi-Hiekka toivotti osallistujat tervetulleiksi ja avasi kokouksen klo 18.38.

**KOKOUKSEN JÄRJESTÄYTYMINEN**

1. **Kokouksen puheenjohtajan ja sihteerin valitseminen**

Kokouksen puheenjohtajaksi valittiin Hannele Haapsalo ja sihteeriksi Kirsi Haakana.

1. **Pöytäkirjan tarkastajien ja ääntenlaskijoiden valitseminen**

Kokouksen pöytäkirjantarkastajiksi ja ääntenlaskijoiksi valittiin Seija Lehtikangas-Norrbacka ja Saija Rautiainen.

1. **Kokouksen laillisuuden ja päätösvaltaisuuden toteaminen**

Kokouskutsu on lähetetty yhteysopettajien kautta kouluille ja päiväkodeille sähköpostitse 22.3.2023. Kutsu on ollut nähtävillä 22.3.2023 alkaen yhdistyksen peda.net-sivuilla sekä yhdistyksen Facebook-sivuilla. Yhdistyksen sääntöjen mukaan kutsu yhdistyksen sääntömääräiseen kevätkokoukseen on toimitettava vähintään neljätoista (14) päivää ennen kokousta kirjeitse tai sähköpostitse.

Kokous todettiin lailliseksi ja päätösvaltaiseksi.

1. **Kokouksen työjärjestyksen vahvistaminen**

Esityslista vahvistettiin kokouksen työjärjestykseksi seuraavin tarkennuksin: Kohdassa 6 Kertomus toiminnasta 2022 korjataan päätösesitykseen käsiteltäväksi kertomus yhdistyksen toiminnasta vuodelta 2022. Päätösesityksessä vuosiluku oli ennen korjausta 2021.

**VARSINAISET KOKOUSASIAT**

1. **Kertomus toiminnasta 2022**

Päätösesitys: Käsitellään hallituksen laatima kertomus yhdistyksen toiminnasta vuodelta 2022.

Päätös: Yhdistyksen puheenjohtaja Mari Lummi-Hiekka esitteli hallituksen laatiman kertomuksen yhdistyksen toiminnasta vuodelta 2022. Kertomus toiminnasta hyväksyttiin. Kertomus toiminnasta liitteenä 2.

1. **Vuoden 2022 tilit, toiminnantarkastajien lausunto sekä vuoden 2022 tilinpäätöksen vahvistaminen ja vastuuvapauden myöntäminen**

Päätösesitys: Käsitellään yhdistyksen tilit ja toiminnantarkastajien lausunto vuodelta 2022. Päätetään vahvistaa tilinpäätös vuodelta 2022 ja myöntää vastuuvapaus hallitukselle.

Päätös: Yhdistyksen taloudenhoitaja Saara Vierimaa esitteli yhdistyksen tilit vuodelta 2022. Tilinpäätös liitteenä 3. Yhdistyksen puheenjohtaja Mari Lummi-Hiekka luki toiminnantarkastajien lausunnon vuodelta 2022. Päätettiin vahvistaa tilinpäätös vuodelta 2022 ja myöntää vastuuvapaus hallitukselle.

1. **Muut mahdolliset asiat**

Ei muita asioita.

1. **Kokouksen päättäminen**

Puheenjohtaja päätti kokouksen klo 19.01.

Hannele Haapsalo Kirsi Haakana

Puheenjohtaja Sihteeri

Olemme lukeneet pöytäkirjan ja todenneet sen kokouksen kulkua vastaavaksi.

Seija Lehtikangas-Norrbacka Saija Rautiainen

Pöytäkirjantarkastaja Pöytäkirjantarkastaja